OpenLLM-France/wikimedia huggingface dataset:
# Trafiko seinale

Trafiko seinaleak errepide eta bideetan ibiltzen diren gidari eta oinezkoei beharrezko informazioa emateko panel, marka, argiak eta zirkulazio-agenteen keinuak dira.

## Historia

Europan trafiko seinaleen erabilera zaharra da. Seinale hauen helburu nagusia edozein herrialdeko bidaiariak eta gidariak laguntzea zen, testurik gabeko mezuak emateko gai zirelako.
Trafiko seinaleen jatorria Ameriketako Estatu Batuetan 1900. urtean dago, auto klubak sortzen hasi zirenean. Lehen seinaleak talde horiek sortu zituzten, tokiko errepide-sekzioak markatzeko, gidariak klub horietara seinalatzeko eta zuzentzeko. Horrek diseinu eta mezu ugari eragin zituen, errepideetan zehar aurki zitezkeenak, eta horrek nahasmena sortu zuen gidarien artean. Trafiko-seinaleetan ez zegoen uniformetasunik.

## Motak

Oro har trafiko seinaleak mota hauetan sailka daitezke:
* A: Arrisku seinaleak
* B: Lehentasun seinaleak
* C: Debeku seinaleak
* D: Derrigortasun seinaleak
* E: Seinale bereziak
* F: Informazio seinaleak
* G: Indikazio seinaleak
* H: Panel gehigarriak

### Arrisku seinaleak

Arrisku seinaleek Euskal Herrian, ipar zein hegoaldean hirukiak eta ertz gorriarekin marrazten dira, baina ez direa horrela mundu guztian.
Hala ere, seinale errektungalarrak ere ikus daitezke gure errepideetan. Arrisku seinale triangeluarrek arrisku bat hurbil dagoela adierazten dute eta arriskuari buruzko informazioa ematen dute hari dagokion ikurra erakutsiz. Errektangularrek aldiz arrisku bat zein distantziatan dagoen adierazten dute eta aspek arriskua berehala topatuko duela adierazten diote erabiltzaileari.
Adibide gisa, Frantziako seinale sistemako 29 seinale ofizialak, beren kode gakoarekin:
* A1a
* A1b
* A1c
* A1d
* A2a
* A2b
* A3
* A3a
* A3b
* A4
* A6
* A7
* A8
* A9
* A13a
* A13b
* A14
* A15a1
* A15a2
* A15b
* A15c
* A16
* A17
* A18
* A19
* A20
* A21
* A23
* A24

### Debeku seinaleak

Debeku-seinaleak arriskua eragin dezaketen jokabideak debekatzen dituztenak dira. Seinale hauek forma zirkularra dute eta haien piktograma beltza izan ohi da hondo zuriaren gainean, ertzak eta banda (zeharkakoa ezkerretik eskuinera jaisten da piktograma horizontalarekiko 45°-tan zeharkatuz) gorria izan ohi da.
Espainiako adibide batzuk:
* R-100 Zirkulazizoa debekatua
* R-100 Zirkulazizoa debekatua
* R-101 Sarrera debekatuta
* R-102 Motor ibilgailuak debekatuta
* R-116 Oinezkoak debekatuta

### Derrigortasun seinaleak

Goiko ataleko seinaleek, debekua adierazten, derrigortasun mota bat adierazten dute, baina badaude beste seinale batzuk ere zentzu bera dutenak. Hona Espainiako arauetako batzuk:
* 'R-1'Bide eman.
* 'R-2'STOP, derrigor gelditu
* 'R-3'Lehentasuna duen bidea
* 'R-4'Lehentasunaren amaiera
* 'R-5'Kontako norabideak du lehentasuna
* 'R-6'Zeure norabideak du lehentasuna

## Ikus, gainera

* Azulejozko herri-seinale

## Kanpo estekak

* Datuak: Q170285
* Multimedia: Road signs / Q170285
# Traganarru (mitologia)

Traganarru euskal mitologiaren irelu bat da. Traganarru itsasoari lotuta agertzen da, eta esan daiteke lehorrean dabilen Eate ireluaren parekoa dela, hau da, itsaoan gertatzen diren hondamendien irelua, arrantzaleen etsaia.
Traganarru Gernikaldean da bereziki ezaguna.

## Ezaugarriak

Traganarru itsas irelua da, bortitza eta generalki traganarruaren itxurarekin agertzen dena itsontziak eta pertsonak irensteko. Bere izenak adierazten duenez, traganarru edo itsas-arranpa edo ubilaren itxura hartzen du.

## Bibliografia

* La primitiva religión de los vascos. Egilea Jose Dueso, Orain argitaletxea. 1996. ISBN:84-89077-56-8

## Erreferentziak

* ↑ La primitiva religión de los vascos. Egilea Jose Dueso, Orain argitaletxea. 1996. ISBN:84-89077-56-8

## Kanpo estekak

* Datuak: Q12268145
# Traganarru

Traganarrua edo tragarroia haize-zurrunbilo indartsua da, hodei-zutabe edo kumuluninbo baten azpitik irteten den hodei-kono alderantzikatu eta inbutu-formako gisa azaltzen dena, azpian itsasotik jasotako ur-tantaz edo lurretik jasotako hauts, harea edo zaborrez osaturiko anabasa bat eduki ohi duena.
Normalean, ez dira oso indartsuak, tornadoak ez bezala, eta denbora gutxi irauten dute. Hala ere, nabigaziorako arriskutsuak izan dira oso.

## Motak

* Tornado motakoak.
* Tornado motakoak ez direnak (Trumoi-ekaitz gainbarrunbe batek sortuak)

## Kokapena

Gehienak tropikoetan jazo badira ere, batzuetan munduko beste lekutan jazo dira, adibidez, Euskal Herrian. Urtero Europan 160 traganarru ikusi dituzte.

## Euskal Mitologian

Traganarru itsas irelua da, bortitza eta generalki traganarruaren itxurarekin agertzen dena itsontziak eta pertsonak irensteko. Bere izenak adierazten duenez, traganarru edo itsas-arranpa edo ubilaren itxura hartzen du.

## Erreferentziak

* ↑ Euskalmeteren definizioa

## Ikus, gainera

* Tornado

## Kanpo estekak

* Datuak: Q1022922
* Multimedia: Waterspouts / Q1022922
# Artxanda

Artxanda mendia Bilboko mendirik adierazgarriena da, Pagasarrirekin batera. Bilboko iparraldean kokaturik dago eta Txorierrirekin egiten du muga.
Artxanda mendiaren bi ertzetatik pasatzen dira Bilbok iparraldean dituen bi sarrerak: bata Egirletatik (Santo Domingo) eta bestea Enekuritik. Bilborekin lotzeko Artxandak badu beste bide bat: funikularra. Funikalarrak Bilboren ikuspegi ederra ematen du eta Artxandako atseden gunera eramaten du. Atseden gune horretan parkeak, igerilekuak, basoak, parrilak, ... daude.
* Bilboren ikuspegia Artxandatik.
* Eusko gudari eta milizianoen omenezko Aterpe 1936 oroigarria.

## Ikus, gainera

* Artxandako funikularra
* Bizkaiko Jolas Parkea

## Kanpo estekak

* Datuak: Q2865980
* Multimedia: Artxanda / Q2865980
# Arturo de Córdova

Arturo García Rodríguez, ezagunagoa Arturo de Córdova izenaz, (Mérida, Yucatán, 1907ko maiatzaren 7a - Mexiko Hiria, 1973ko azaroaren 3a) mexikar aktorea izan zen. Urrezko Mexikar Zinemaren garaiko aktorea izan zen, Hollywood eta Europako filma ugaritan ere parte hartu zuelarik.

## Filmografia hautatua

| Urtea | Filma | Pertsonaia |
| 1937 | Ave sin rumbo | Fernando Noriega "Juan Torres" |
| 1938 | La Zandunga | Juancho |
| 1938 | While Mexico Sleeps | Federico La Cierva |
| 1939 | El milagro de la calle mayor | Carlos |
| 1939 | La casa del ogro | Fermin |
| 1939 | "¡Que viene mi marido!" | Luis |
| 1940 | Mala yerba | Gertrudis |
| 1942 | Alejandra | Ricardo |
| 1943 | For Whom the Bell Tolls | Agustín |
| 1943 | Hostages | Paul Breda |
| 1944 | Frenchman's Creek | Jean Benoit Aubrey |
| 1945 | A Medal for Benny | Joe Morales |
| 1945 | La selva de fuego | Luciano |
| 1947 | New Orleans | Nick Duquesne |
| 1947 | Five Faces of Woman | Roberto |
| 1948 | God Reward You | |
| 1948 | Passport to Rio | Ramón Machando |
| 1948 | Adventures of Casanova | Casanova |
| 1949 | Fascinación | |
| 1949 | The Yacht Isabel Arrived This Afternoon | |
| 1951 | Stronghold | Don Pedro Álvarez |
| 1951 | The Absentee | |
| 1953 | Las tres perfectas casadas | |
| 1953 | Él | Francisco Galván de Montemayor |
| 1955 | Leonora of the Seven Seas | |
| 1955 | Mãos Sangrentas | Adriano/Rick Marson |
| 1955 | Un extraño en la escalera | |
| 1955 | The Red Fish | |
| 1958 | Miércoles de Ceniza | Dr. Federico Lamadrid |
| 1959 | Isla para dos | Miguel Reyes |
| 1960 | El esqueleto de la señora Morales | Dr. Morales |
| 1965 | El pecador | Mario |
| 1967 | Los perversos | Padre Miguel Antonio |
| 1970 | La agonía de ser madre | Luis García |
| 1971 | El profe | Gobernador |
* Datuak: Q2865963
* Multimedia: Arturo de Córdova / Q2865963
# Artxabal

    Artikulu hau Arabako mendiari buruzkoa da; Gipuzkoako mendia gaitzat duena beste hau da: «Txarabeltz»
Artxabal Arabako mendia da, Toloñoko mendilerroan dagoena, Urizaharra udalerriaren barruan eta Errioxako Autonomia Erkidegoarekiko mugan.

## Ikus, gainera

* Arabako mendiak
* Atxabal

## Kanpo estekak

* Datuak: Q12254436
# Arturo Vaquero

Arturo Vaquero Taboada (Santurtzi, 1971ko apirilaren 17a), Humanoid ezizenaz ezaguna, galiziar musikaria da, musika elektronikoa egiten duena.

## Diskografia

* Razas (Arcoiris Produccións 1998)
* Vectorspheres Cd (Jabalina 1998)
* A Stereophonic Experience (So Dens 1998)
* Máscotas (Jabalina 1999)
* Cumulum.

## Kanpo estekak

* Datuak: Q8206053
# Arturo erregea

Arturo erregea izenburuak honako adiera ezberdinak eduki ditzake:
* Artur erregea - Zeltiar kondairetako errege mitikoa.
* Arturo Erregea (Marrazki Bizidunak) - ETBk 80. hamarkadan arrazkata handiz eman zuen marrazki bizidunen saila.
# Arturs Krišjānis Kariņš

Arturs Krišjānis Kariņš (Wilmington, Delaware, 1964ko abenduaren 13a) estatubatuar letoniar politikaria da. Letoniako lehen ministroa izan zen 2019ko 2023ra.
Bere gurasoek Estatu Batuetara ihes egin zuten Letoniaren okupazio sobietarretik. Pennsylvaniako Unibertsitatean hizkuntzalaritza ikasi zuen. 1997an Letonian kokatu zen eta 2002an Aro Berriaren Alderdia sortzen lagundu zuen. Diputatua, Ekonomia ministroa eta Europako Parlamentuko diputatua izan zen.
2019ko urtarrilean, bost alderdik osatutako koalizio-gobernu bateko lehen ministro izendatu zuten. Bere agintaldian COVID-19 epidemiaz eta 2021eko Bielorrusia eta Europar Batasunaren arteko mugako krisiaz arduratu behar izan zuen. 2023ko irailean Evika Siliņak ordezkatu zuen karguan.
* Datuak: Q3736499
* Multimedia: Krišjānis Kariņš / Q3736499
# Artus Quellinus Zaharra

Artus Quellinus baita beste izen hauekin ezaguna Artus (Arnoldus) Quellijn, Artus Quellinus dut edo Artus Quellinus Zaharra. (Anberes, 1609ko abuztuaren 30a – Anberes, 1668ko abuztuaren 23a) flandriar eskultorea izan zen, barroko garaiko Hego Herbehereetako eskultore adierazgarrienetakoa, izan ere bere lanak Ipar Europako eskulturaren bilakaeran eragina izan zuen.

## Bizitza

Artus Quellinus Zaharra artista giroko familia batean jaio zen. Aita Anberesko Erasmus Quellinus I.a eskultore ezaguna zen eta ama Elisabeth van Uden. Bere anaiak ere artista sonatuak izan ziren: Erasmus margolaria eta Hubertus grabatzaile eta margolaria. Arreba Cornelia, aitaren ikaslea izan zen Pieter Verbrugghen Adintsua eskultorearekin ezkondu zen.
Artus Quellinus-ek jasotako lehendabiziko ikasketak aitak eman zizkion. 1635tik 1639ra Erroman François Duquesnoy herrikidearekin ikasi zuen.
Lyon-en Laureys Franck flandriar margolariarekin aritu izan zen eta bertan holandako Nicolaas van Helt Stockade grabatzailea eta holandako Jan Asselijnmargolariarekin harremanak izan zituen.
1639 urtean Anberesera itzuli eta San Lukas elkarteko kide egin zen. 1640an aitaren tailerra hartu eta Marguerite Verdussenekin ezkondu zen (1668ko otsailaren 12an zendu zen). 1646 eta 1647 urteetan Amsterdamen lan egin zuen eta Suediara ere bidaiatu zuen.
Amsterdam-en lan ugari egin zituen, izan ere, 1650 urtez geroztik eta hamabost urtez, bertako udaletxeko lanetan aritu izan, Jacob van Campen arkitektoaren gidaritzapean. Egun Damgo Errege-erreginen Jauregia izenez ezaguna, eraikuntza hau eta batez ere bertako marmolezko dekorazioak, Amsterdamgo hainbat eraikinen eredu bihurtu zen. Amsterdamgo udaletxe honetan lan egin zuten hainbat eskultore, ospe handia izango zuten aurreratzean, besteak beste, Artus Quellinus II.a, Rombout Verhulst, Bartholomeus Eggers, Gabriël Grupello , eta seguruenik Grinling Gibbons ere.
1658 urtean Anberesera itzuli zen eta bertan lanean aritu zen bere heriotza egunera arte.
Ikasle asko izan zituen, aipagarrienak ondoko hauek dira: Artus Quellinus II.a, Martin Deurweerders, Grinling Gibbons, Gabriël Grupello, Pieter Verbrugghen dut, Lodewijk Willemsens, Jackes Janssen (1641-42); Hendricus Quellinus (1643-44); Hubertus Daep (1651-52); Aurelio Gompaert (1651-52); Gabriël Grupello (1658-69); Jan Bouttil (1660-61); Lodewyk Willemsen (1661-62); Jasper van Steen (1664-65); Lambertus Lowies (1666-67) eta Dirick Willekens van Werelt (1667-68). Ikasle hauetako asko eskultore garrantzitsuak bihurtuko ziren eta Europan barrena sakabanatu ziren Barroko garaia estiloan lan eginez.

## Erreferentziak

* ↑ Hans Vlieghe and Iris Kockelbergh.
* 1 2 3 4 Biographical details at the Netherlands Institute for Art History (Nederlanderaz)
* ↑ Hans Vlieghe and iris Kockelbergh.
* ↑ Matthias Depoorter, Artus Quellinus I at: Baroque in the Southern Netherlands
* ↑ Geoffrey Beard.
* ↑ Kai Budde.
* Datuak: Q651461
* Multimedia: Artus Quellinus I / Q651461
# Artvin probintzia

Artvin probintzia Turkiako 81 probintzietako bat da. Bere hiruburua Artvin da. 7.436 km²ko azalera du eta bertan 191.934 biztanle bizi dira.

### Barrutiak

Probintziaren barnean 8 barruti daude:
| Ardanuç Arhavi Artvin Borçka | Hopa Murgul Şavşat Yusufeli |

## Kanpo estekak

* Datuak: Q43745
* Multimedia: Artvin Province / Q43745
# Atoyac

Atoyac Mexikoko toponimo bat da. Nahuatlez dabilen ura esan nahi du.
* Atoyac (Jaliscoko udalerria)
* Atoyac (Veracruzeko udalerria)
* Atoyac de Álvarez (udalerria), Guerrero.
* San Pedro Atoyac (udalerria), Oaxaca.
# Atoyac (Jaliscoko udalerria)

Atoyac Mexikoko udalerri bat da. Jalisco estatuan kokatua dago. 2010ean 8.276 biztanle zituen 451,17 km²ko azaleran. Herriburua [[Atoyac (Atoyac)|Atoyac]] da.

## Erreferentziak

* ↑ Superficie continental. Mexiko: Instituto Nacional de Estadística y Geografía.
* ↑ Población total. Mexiko: Instituto Nacional de Estadística y Geografía.

## Kanpo estekak

* Datuak: Q20290431
* Multimedia: Atoyac Municipality / Q20290431
# Atotxa

Atotxa Donostian dagoen Egia auzoko zati txiki bat da, Egia eta Gros artean. Bertako eraikin eta ekipamenduek izen bera daramate:
* Atotxako dorrea
* Atotxako futbol zelaia
* Atotxako geltokia (Iparraldeko geltokia)
Bereziki Mandasko Dukearen pasealekua deitzen den kalean oinarrituta dago.

## Ikus, gainera

* Atocha, Madrilgo tren geltokia.
# Atotxa Erreka

Atotxa Erreka Donostiako auzo bat da, Añorga auzoaren ondoan kokatzen dena. Egun, txaletak eta diseinuzko etxebizitzak daude. Oraindik eraikitzen ari da.

## Kanpo estekak

* Datuak: Q97204138
# Atotxa aparkalekua (Donostia)

Atotxa aparkalekua Gipuzkoako Donostia hiriburuan dagoen lurpeko aparkaleku bat da.

## Kokalekua

Egia auzoan dago, Hirutxulo plazaren azpian, garai batean Atotxa futbol zelaia zegoen lekuan.
Sarrera Maria Dolores Agirre kalean du, Atotxako dorrearen alboan, eta irteera berriz, Mandasko Dukearen pasealekuan.

## Kanpo estekak

* Datuak: Q25479997
# Atotxa zezen plaza

Atotxa zezen plaza Donostiako zezen plaza izan zen, 1876an eraiki zutena.

## Historia

Donostiako lehendabiziko zezen plaza iraunkorra 1869 urte inguruan Verde jaunak eraiki eta Hirugarren Karlistadetan bota zuten.
Hala ere 1876an José Arana izeneko enpresaburuak beste zurezko zezen plaza berria eraiki zuen 30 egunetan eta leku berean. Urtez-urte erreformak egiteari ekin zion lanak bukatu arte. Egungo Atotxako Dorrea eta Tabakalera artean zegoen.
1879ko abuztuaren 24an zabaldu zuten. Lehendabiziko korridan Lagartijo eta Currito toreatzaileek Nazario Karrikiri tuterarraren sei zezen izan zituzten. Itzalean barreraren sarrerak 7 pezeta, kontrabarrerarenak 4 eta tendidurenak, berriz, 3,25 pezeta balio zuten. Eguzkitan, barrerak 4, kontrabarrerak 2,50 eta tendiduk 2,25 pezeta balio zuen.
1880 eta 1882 artean, bertan frantziar toreatzaile famatuenek eta portugaldar burtzikari onenek toreatu zuten. Aipatzekoa da plaza honetan bertan argindarra erabili zuten lehendabiziko korridak egin zutela: 1886ko abuztuaren 31n hain zuzen ere. Ordu txikitan bukatu baziren ere, ikusle batzuk ez zeuden ados sarreren salmentarekin eta José Arana udaltzaingoak atxilotuta bukatu zen.
XX. mendeko hasieran, ikusle batzuek Arana presidentearen zuzendaritzaren kontra egin zuten, beti toreatzaile berdinak kontratatzen zituela aurpegiratuz. Horrexegatik, hauek 1903an enpresa berria sortu eta Txofre zezen plaza eraiki zuten. Denboraldi batzuetan, plaza biek aritu ziren martxan azkenean Atotxa bota arte. Bota zutenean, plazaren materialak Egia auzoko lehendabiziko eraikinak egiteko erabili zituzten: 4, 6, 12, 14 eta 16 atalondoak hain zuzen ere. Gero, orube berean hasieran Mujika lantegia eta gero Atotxako futbol zelaia eraiki zuten.

## Kanpo estekak

* Datuak: Q2866140
# Atotxako Frantziskotarren eliza eta komentua

Atotxako Frantziskotarren eliza eta komentua Gipuzkoako Donostia hiriburuan dagoen frantziskotar eliza eta komentu bat da. Egia auzoko Mandasko Dukearen pasealekuko 39. zenbakian dago.
Komentua 1923an eraiki zen, jada 1606tik solairu berean zegoen beste komentu baten gainean. Eliza berriz 1926ean. 2004ean bertan bizi ziren frantziskotar komunitatea lau kideek osatzen zuten.

## Kanpo estekak

* Atotxako Frantziskotarren eliza eta komentuari buruzko argibidea. Aarantzazu.org (Gaztelaniaz)
* Datuak: Q20936641
* Multimedia: Church of Franciscanos de Atotxa, San Sebastián / Q20936641
# Atotxako Zelaia plaza

Atotxa Zelaia plaza :
| Egia, Donostia ||
| Herrialdea Lurraldea | Euskal Herria Gipuzkoa |
| Atotxa Zelaia plaza Atotxa Zelaia plaza Atotxa Zelaia plaza ||
| Koordenatuak: | 43°19′09.36″N 1°58′30.96″W﻿ / ﻿43.3192667°N 1.9752667°W﻿ / 43.3192667; -1.9752667 |
Atotxako Zelaia plaza, iraganean Hirutxulo plaza, Gipuzkoako Donostia hiriburuan dagoen plaza bat da, Egia auzoan, Donostiako Justizia Jauregia, Atotxako dorrea eta Mandasko Dukearen pasealekuaren artean.
Izena Errealaren Atotxa zelai mitikoaren omenez darama, izan eren, berau zegoen kokaleku zehatzean baitago.
2000ko hamarkadan zehar Hirutxulo plaza izena izan zuen, baina 2011ko urriaren 27an gaur egungo izenara aldatzea erabaki zen

## Ikus gainera

* Atotxa estadioa

## Erreferentziak

* ↑ La plaza Hirutxulo se llamará Plaza Campo de Atotxa. 2011ko urriaren 27a, Diariovasco.com (Gaztelaniaz)

## Kanpo estekak

* Datuak: Q65216628
# Atotxako dorrea

Atotxako Dorrea Donostiako eraikinik garaiena da, Juan Cruz Saralegi arkitektoaren proiektuaren arabera 1972an eraikia. Egia auzoan dago, Mandasko Dukearen pasealekua eta Maria Dolores Agirre kalean kokatzen da, hiriko hainbat puntutatik ikus daiteke dorrea, inguruan eraikin ez oso garaiak izateagatik. Dorrearen lehen solairuetan bulegoak badaude ere, dorrearen gehiengoa etxebizitzek hartzen dute.
Guztira 76 metro eta 21 solairuko garaiera dauka. Gipuzkoako eraikinik garaienak, Unzaga Dorreak, baino metro bat gutxiago.
Anoetako estadioa sortu aurretik, dorrearen alboan zegoen Atotxako futbol zelaian jokatzen zituen etxeko partidak Errealak.

## Ikus, gainera

* Euskal Herriko eraikinik garaienen zerrenda
* Anoetako dorrea
* Errotaburuko dorreak
# Bandy Txapeldunen Kopa

Bandy Txapeldunen Kopa :
| Antolatzailea | FIB |
| Sorrera | 2004 |
| Eremua | Suedia, Errusia |
| Garaipen gehien | Dinamo Mosku (4) |
| 2015eko Txapelduna | Dinamo Mosku |
Bandy Txapeldunen Kopa urtero jokatzen den taldeen arteko bandy txapelketa da. Suedia eta Errusiako talde onenek bakarrik hartzen dute parte, Suediako zortzi taldek eta Errusiako lauk. Inoiz Finlandiako talderen bat gonbidatu dute. Edsbyn hirian jokatzen da. Aurredenboraldiko txapelketa izaten da, irailean jokatzen dena.

## Palmaresa

| Urtea | Txapelduna | Bigarrena |
| 2004 | Vodnik Arkhangelsk | Edsbyns IF |
| 2005 | Sandvikens AIK | SKA Neftyanik |
| 2006 | Dinamo Mosku | Zorky Krasnogorsk |
| 2007 | Edsbyns IF | |
| 2008 | Dinamo Mosku | Edsbyns IF |
| 2009 | Dynamo Kazan | Zorky Krasnogorsk |
| 2010 | Zorky Krasnogorsk | Dinamo Mosku |
| 2011 | Zorky Krasnogorsk | Bollnäs GIF |
| 2012 | Zorky Krasnogorsk | Edsbyns IF |
| 2013 | Dinamo Mosku | Edsbyns IF |
| 2014 | Bollnäs GIF | Dinamo Mosku |
| 2015 | Dinamo Mosku | Zorky Krasnogorsk |

### Garaipenak

* Taldeka:
| Taldea | Garaipenak | Urteak |
| Dinamo Mosku | 4 | 2006, 2008, 2013, 2015 |
| Zorky Krasnogorsk | 3 | 2010, 2011, 2012 |
| Vodnik Arkhangelsk | 1 | 2004 |
| Sandvikens AIK | 1 | 2005 |
| Edsbyns IF | 1 | 2007 |
| Dynamo Kazan | 3 | 2009 |
| Bollnäs GIF | 1 | 2014 |
* Herrialdeka:
| Herrialdea | Garaipenak |
| Errusia | 9 |
| Suedia | 3 |

## Kanpo estekak

* Datuak: Q2354166
# Bandy

Bandy izotzaren gainean jokatzen den neguko kirol mota bat da, izotz hockeyaren aurrekari kontsideratzen dena. Gaur egun Europa iparraldeko kirol arrakastatsua da, Sobietar errepublika ohietan ere jokatzen dena.

## Historia
### Aurrekariak

Errusiako monasterio batean X. eta XI. mendeetan aipatzen da Bandyaren antza izan dezakeen jolas bat, XVIII. mendera arte jokatu izan zena. Bandyaren arauak ordea Ingalaterran ezarri ziren eta Londresko The Crystal Palacen jokatu zen lehen partida ofiziala 1875ean. garai horretan dagoeneko "izotz gainean jokaturiko hockey-a" deitu zitzaion, belar hockey-a dagoeneko ezaguna baitzen garai hartan. Izena Galesen jokatzen zen antzinako Bando jokoak eman zion bere antzekotasunagatik.

### Kirolaren bilakaera

Lehenengo txapelketa ofiziala Suediako Bandy Liga izan zen 1902an abiatu zena. 1905eko Stockholmgo Neguko Olinpiar Jokoetan txapelketa antolatu zen eta 1907an Suedia, Finlandia eta Errusiaren arteko txapelketa berri bat antolatu zuten. 1913ko Europako Txapelketan zortzi selekziok hartu zuten parte.
Aldi berean Kanadan izotz hockeyaren arauak ezarri ziren eta Olinpiar Jokoetan sartu zenez, Europako herrialde gehienek ere haren aldeko apustua egin zuten eta Bandya Suedia, Norvegia eta Finlandian baino ez zen nagusitu. Gaur egun ordea 30 herrialdek osatzen dute Nazioarteko Bandy Federazioa.

## Bandya

Futbol zelaiaren tamaina duen izotz pista batean jokatzen da. Futbolean bezala hamaika jokalaritako bi taldek hartzen dute parte. Jokalari bakoitzak makila edo stick bat darama eta pilota bat aurkako taldearen atean sartzea du helburu.
45 minututako bi zatitan banatzen da partida bakoitza. Debekatua dago buruarekin, eskuekin edo besoekin pilota ukitzea. Faltak egiten direnean bi txartel mota erakuts ditzake epaileak, urdinak 10 minututako zigorra dakar eta gorriak partidatik kanporatua izatea. Futbolean bezalako jokoz kanpoko falta ere badago.

## Talderik onenak

Errusiarrak eta suediarrak dira talderik onenak. Gizonezkoetan Errusiako selekzioa nagusi da, talde mailan berriz suediarrak. Emakumezkoetan suediarrak dira gara garaipen ia guztiak lortu dituztenak, hala selekzio mailan nola talde mailan.

## Txapelketak

* Selekzioen arteko txapelketak:
** Munduko Bandy Txapelketa: 1957an antolatu zen Gizonezkoen lehenengo txapelketa eta hasieran bi urtetik behin jokatzen bazen ere 2003tik aurrera urteroko txapelketa izaten da. Emakumezkoena 2004an abiatu zen.
** Olinpiar Jokoetan: 1952an baino ez da jokatu eta erakusketa kirol gisa izan zen.
* Taldeen arteko nazioarteko txapelketak:
** Munduko Bandy Kopa: Suediako Ljusdal hirian jokatu da 1974an hasi 2008 arte. Ondutik aurrera Sandviken hirian jarraitu dute txapelketa.
** Bandy Txapeldunen Kopa: Suediako Edsbyn hirian jokatzen da. Bertan Suediako 8 talde onenek eta Errusiako 2 onenek hartzen dute parte.
** Europako Bandy Kopa: 1974 eta 2009 artean jokatu zen Europa mailako txapelketa da.
* Liga indartsuenak:
** Suediako Bandy Liga
** Errusiako Bandy Liga

## Kanpo estekak

* (Ingelesez) Nazioarteko Bandy Federazioa
* Datuak: Q183018
* Multimedia: Bandy / Q183018
# Baneins

Baneins Ain departamenduko udalerria da, Frantziako Auvernia-Rodano-Alpeak eskualdean.

## Ikus, gainera

* Ain departamenduko udalerrien zerrenda

## Kanpo estekak

* Datuak: Q210902
* Multimedia: Baneins / Q210902